EELNÕU

# NARVA LINNAVOLIKOGU

# MÄÄRUS

Narva 2022. a nr\_\_\_\_\_\_

**Narva Linnavolikogu 28.11.2019 määruse nr 24 „Huvitegevuse ja huvihariduse toetuse andmise kord“ muutmine**

Määrus kehtestatakse kohaliku omavalitsuse korralduse seaduse § 22 lõike 1 punkti 5 alusel

### ****§ 1.****  Määruse muutmine

Narva Linnavolikogu 28.11.2019 määruses nr 24 „Huvitegevuse ja huvihariduse toetuse andmise kord“ tehakse järgmised muudatused:

(1) Määruse § 3 lõige 1 muudetakse ja sõnastatakse järgmises redaktsioonis:

„(1) Narva Linnavalitsus moodustab taotluste läbivaatamiseks ja toetuste andmise otsuse langetamiseks taotluste hindamise vähemalt 7-liikmelist komisjoni (edaspidi Komisjon), mille koosseisu kuuluvad sealhulgas Narva Linnavolikogu noorsookomisjoni, hariduskomisjoni, kultuurikomisjoni ja spordikomisjoni esindajad ning noorsoo, hariduse, kultuuri ja spordi eest vastutav Narva Linnavalitsuse liige“.

(2) Määruse § 3 lõige 3 muudetakse ja sõnastatakse järgmises redaktsioonis:

“(3) Komisjon vaatab 2 kuu jooksul alates taotluste esitamise tähtajast esitatud taotlused läbi ja hindab nende vastavust toetuse andmise põhimõtetele ning tingimustele”.

(3) Määruse § 3 lõige 7 muudetakse ja sõnastatakse järgmises redaktsioonis:

“(7) Komisjon langetab 2 kuu jooksul alates taotluste esitamise tähtajast otsuse Toetuse andmise ja toetuse suuruse või andmisest keeldumise kohta. Otsus võetakse vastu lihthäälteenamusega”.

### ****§ 2.****  Rakendussätted

Määrus jõustub seadusega sätestatud korras.

Vladimir Žavoronkov

Linnavolikogu esimees

Eelnõu

|  |
| --- |
| **NARVA LINNAVALITSUSE****PROTOKOLLILINE OTSUS** |
| Narva | \_\_\_\_\_.\_\_\_\_\_. 2022. a nr \_\_\_\_\_\_ |
| Määruse eelnõu esitamine |   |
|  |
| Narva Linnavalitsus |
| o t s u s t a b: |

1. Esitada Narva Linnavolikogusse läbivaatamiseks ja kinnitamiseks määruse „Narva Linnavolikogu 28.11.2019 määruse nr 24 „Huvitegevuse ja huvihariduse toetuse andmise kord“ muutmine ” eelnõu.
2. Volitada Narva Linnavalitsuse Kultuuriosakonna juhataja asetäitjat Larissa Degelit antud küsimus ette kandma Narva Linnavolikogus.

 Katri Raik

 Linnapea Üllar Kaljuste

 Linnasekretär

Narva Linnavalitsus

Peetri 5

20308 NARVA 31.01.2022. a nr 3.1-19/4

**Õ I E N D**

Määrus kehtestatakse kohaliku omavalitsuse korralduse seaduse § 22 lõike 1 punkti 5 alusel

Narva Linnavolikogu 28.11.2019 määrusega nr 24 on kehtestatud Narva linnaeelarvest antava huvihariduse ja huvitegevuse edasiarendamiseks ja uute huvihariduse ja huvitegevuse tegevuste käivitamiseks toetuse taotlemise, menetlemise, andmise ja andmisest keeldumise, toetuse kasutamise ning aruandluse esitamise kord. Määruse § 3 lg 1 kohaselt moodustatakse taotluste läbivaatamiseks komisjoni, mille koosseisu kuuluvad ka Narva Linnavolikogu kultuuri- ja spordikomisjoni esindaja.

Narva Linnavolikogu 30.11.2021. a otsusega nr 79 moodustati linnavolikogu alatised komisjonid. Moodustatud komisjonide nimekirjas puudub kultuuri- ja spordikomisjon, praegu tegutsevad kultuurikomisjon ja spordikomisjon. Sellest tulenevalt ning huvitegevuse ja huvihariduse toetustaotluste läbivaatamise tagamiseks tuleb määruse tekstis asendada seni tegutsenud linnavolikogu kultuuri- ja spordikomisjon asjakohaste kultuurikomisjoni ja spordikomisjoniga (§ 1 lg 1).

Määruse § 1 lg-ga 2 ja 3 pikendatakse kuni 2 kuuni esitatud taotluste hindamise tähtaega nende vastavuse osas toetuse andmise põhimõtetele ning tingimustele; samuti otsuse langetamise tähtaega toetuse andmise ja toetuse suuruse või andmisest keeldumise kohta. Senine praktika on näidanud, et praegu kehtiv tähtaeg 30 kalendripäeva osutus liiga väikeseks taotluste arvu ja taotlustele lisatud dokumentatsiooni suure mahu tõttu.

Lugupidamisega

Larissa Degel

juhataja asetäitja

juhataja ülesannetes

Vladislav Iljin 359 9217

**Peetri plats 1 Telefon 359 9120, 359 9122, 359 9124 e-post:** **kultuur@narva.ee**

**20308 NARVA Faks 359 9199 Registrikood 75024260**

vladislav.iljin@narva.ee